钦定古今图书集成/明伦汇编/官常典/第798卷 > 滕德懋
## 钦定古今图书集成/明伦汇编/官常典/第798卷 > 滕德懋

按《明外史杨思义传》：“德懋，字思勉，吴人。元季为浙江
行省掾参政。朵耳只班讨方国珍，辟为参谋。渡海，飓
风大作，神色自若。国珍降，留抚台州，台人德之。太祖
征授中书省掾，从征陈友谅，除知信州，以才力不逮
辞，改建昌同知。陈氏故臣王浦守建昌不法，德懋持
之以正，多所悛改。迁知潭州，进湖广行省左右司郎”
中，召拜兵部尚书，寻改户部尚书，以事免官，卒。德懋
才辨豪爽，器量弘伟，长于奏疏，一时招徕诏谕之文，
多出其手。